Ayo Omidiran
Ayo Hulayat Omidiran, (An haife ta ranar 10 ga watan Nuwamban, 1965). 'yar siyasan Najeriya ce kuma 'yar majalisar tarayya mai wakiltar mazabar tarayya ta Ayedaade/Irewole/Isokan na jihar Osun. Ita memba ce ta jam'iyyar All Progressive Congress. Ta kasance ‘yar asalin Ikire ce a cikin karamar hukumar Irewole ta jihar Osun.

Ilimi 
Ta halarci makarantar Ayedaade Grammar School Ikire, a jihar Osun sannan ta samu takardar shedar kammala karatun ta na yankin Afirka ta Yamma (WAEC) a 1980. Daga nan ta wuce Jami’ar Ahmadu Bello zaria  sannan ta kammala karatun digiri na farko a fannin Biochemistry a shekarar 1985.

Ayyuka

Siyasa 
Ta tsaya takarar majalisar wakilai ta tarayya mai wakiltar mazabar tarayya ta Ayedaade / Irewole / Isokan a shekarar 2011 kuma tayi nasarar lashe zaben. Ta sake tsayawa takara a shekara ta 2015 kuma an sake zaben ta a karkashin inuwar jam’iyyar APC. Ta rike mukamai da dama a majalisa ciki har da Mataimakiyar Shugaban, Kwamitin Majalisar kan Wasanni; memba na Kwamitin Majalisar kan Shari'a, Sadarwa, Cikin Gida, Abubuwan Ma'adanai Masu Kauri, Harkokin Mata da Mata a Majalisar.

Gudanar da Wasanni 
A shekarar 2002, ta zama memba a Hukumar Kwallon Kafa ta Najeriya kuma ta ci gaba da zama a can har zuwa 2005. Tun daga 2006, ta kasance mamba a kwamitin mata na FIFA . Ta zama mai mallakar Omidiran Babe, wata kungiyar kwallon kafa ta mata a Osogbo, jihar Osun a shekarar 1997.  A 2017, an nada ta shugabar Hukumar Kwallon Kafa ta Mata ta NFF (NFF).

Rayuwa 
Ta kasance mai sha'awar kwallon kafa. Ta dauki nauyin gasar Kwallan Kafa ta Mazabar Tarayya ta Ayedaade-Irewole-Isokan a farkon shekarar 2018 wacce ta kammala da wasan karshe a Ayedaade High School, Ikire, Jihar Osun.

Manazarta 

Mata
Rayayyun mutane
Ƴan Najeriya